Βασίλειος Κρίκος

Ο Βασίλειος Κρίκος (1902-1969), του Βασιλείου, ήταν Έλληνας δικηγόρος και πολιτικός. Υπηρέτησε ως βουλευτής Φωκίδας.

 Βιογραφία 
Γεννήθηκε στην Πάνορμο της Φωκίδας (επαρχία Δωρίδας) το 1902. Σπούδασε νομικά στο Πανεπιστήμιο Αθηνών και σταδιοδρόμησε ως δικηγόρος στην Αθήνα, από το 1928.Ελληνικόν who's who, Εκδοτικός Οργανισμός Ελληνικών who's who 1965, σελ. 291.

Εξελέγη για πρώτη φορά βουλευτής Φθιωτιδοφωκίδος στις εκλογές του 1946 με το Λαϊκό Κόμμα (συνδυασμός Ηνωμένη Παράταξις Εθνικοφρόνων) συγκεντρώνοντας 4.813 ψήφους.Εφημερίδα Εμπρός , 31-3-1946 (ΕΚΛΟΓΕΣ 1946 – ΟΙ 1.538 ΠΟΛΙΤΕΥΤΕΣ), ανάκτηση 22 Αυγούστου 2014. Το 1956 επανεξελέγη βουλευτής Φθιώτιδας και Φωκίδας με την ΕΡΕ, όπως και βουλευτής Φωκίδας με το ίδιο κόμμα το 1958 και το 1963. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 73, αρ. 541).
Από το 1959 ως το 1961 διετέλεσε αντιπρόεδρος της Βουλής και νωρίτερα ήταν γενικός γραμματέας της.Πολιτικοί της Φωκίδας, fokidanet.gr, ανάκτηση 22 Αυγούστου 2015.

Πέθανε αιφνίδια στο Ευπάλιο στις 21 Μαΐου 1969"Απεβίωσεν ο Β. Κρίκος", εφ. Φωκικός Λαός, 5 Ιουνίου 1969, σελ. 2. και κηδεύτηκε την επομένηΚαθημερινή, Κοινωνικά, "Μνημόσυνο για τη συμπλήρωση 15 ετών από το θάνατο του Βασιλείου Βασ. Κρίκου", 27 - 28 Μαΐου 1984, σελ. 2. Ήταν παντρεμένος με την Μαριάννα Σιδέρη. Στην αναγγελία για το μνημόσυνό του (για τα 15χρονα από το θάνατό του, το 1984), αναγράφεται: "Η οικογένεια δηλώνει ότι ο αείμνηστος Βασίλειος Βασ. Κρίκος ουδεμίαν συγγένεια έχει με τον συνώνυμον βουλευτήν Αθανάσιον Κρίκον".

 Παραπομπές 

Κατηγορία:Βουλευτές Φωκίδας
Κατηγορία:Βουλευτές Φθιωτιδοφωκίδας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Αντιπρόεδροι της Βουλής των Ελλήνων